
     KRETINGOS RAJONO SAVIVALDYBĖS TARYBA



SPRENDIMAS

DĖL VIENKARTINIŲ PAŠALPŲ SKYRIMO TVARKOS APRAŠO PATVIRTINIMO
2009 m. balandžio 30 d.  Nr. T2-141
Kretinga

  Vadovaudamasi Lietuvos Respublikos vietos savivaldos įstatymo 16 str. 2 d. 38 p., 18 str. 1 d. (Žin., 1994, Nr.55-1049; Žin., 2008, Nr.113-4290), Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymo 22 straipsnio 4 dalimi (Žin., 2003, Nr.73-3352; Žin., 2006, Nr.130-4889) ir Lietuvos Respublikos Vyriausybės 1996-12-05 nutarimu Nr. 1440 „Dėl socialinės paramos teikimo asmenims, grįžusiems iš laisvės atėmimo, kardomojo kalinimo vietų, socialinės bei psichologinės reabilitacijos įstaigų, ir šių asmenų įdarbinimo“, Kretingos rajono savivaldybės taryba  n u s p r e n d ž i a:

1. Patvirtinti Vienkartinių pašalpų skyrimo tvarkos aprašą (pridedama).
2. Pripažinti netekusiais galios:

2.1. Kretingos rajono savivaldybės tarybos 2006-12-12 sprendimą Nr. T2-364 „Dėl vienkartinių pašalpų skyrimo tvarkos tvirtinimo ir paramos teikimo komisijos sudarymo“;

2.2. Kretingos rajono savivaldybės tarybos 2007-04-26 sprendimą Nr. T2-159 „Dėl paramos teikimo komisijos sudarymo“.                                   
Savivaldybės meras                                                                                                                Juozas Mažeika

Danutė Blagnienė 
2009-05-04                                                                               

                                                                                               PATVIRTINTA

                                                                                               Kretingos rajono savivaldybės tarybos

                                                                                               2009 m. balandžio 30 d. sprendimu Nr.T2-141 

VIENKARTINIŲ PAŠALPŲ SKYRIMO TVARKOS APRAŠAS
I. BENDROSIOS NUOSTATOS

 1. Vienkartinių pašalpų skyrimo tvarkos aprašo ( toliau – Tvarkos aprašas)  paskirtis – nustatyti vienkartinių pašalpų dydžius, paramos gavimo sąlygas, dokumentų paramai gauti pateikimo ir dokumentų įforminimo procedūras.

2. Paramos tikslas – suteikti vienkartinę pašalpą, siekiant padėti asmeniui (šeimai) išgyventi patekus į sunkią finansinę padėtį ar socialinę atskirtį ir pasirūpinti, kad vienkartinė pašalpa būtų teikiama tik tiems asmenims (šeimoms), kurie negali be jos išsiversti, o teikti paramą paslaugomis ar kita forma nėra galimybės.

3. Vienkartinės pašalpos skiriamos vadovaujantis Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymu (Žin., 2003, Nr. 73-3352; Žin., 2006., Nr. 130-4889), Lietuvos Respublikos Vyriausybės 1996-12-05 nutarimu Nr. 1440 „Dėl socialinės paramos teikimo asmenims, grįžusiems iš laisvės atėmimo, kardomojo kalinimo vietų, socialinės bei psichologinės reabilitacijos įstaigų ir šių asmenų įdarbinimo“.

            4. Gyventojų prašymus dėl vienkartinės pašalpos skyrimo, vadovaudamasi šiuo Tvarkos aprašu, nagrinėja Kretingos rajono savivaldybės tarybos sprendimu sudaryta Paramos teikimo komisija.

5. Vienkartinės pašalpos gali būti skiriamos tik gyventojams, gyvenamąją vietą deklaravusiems ir faktiškai gyvenantiems Kretingos rajono savivaldybėje.
6. Vienkartinės pašalpos skiriamos iš Kretingos rajono savivaldybės biudžeto lėšų.  
7. Bazinė socialinė išmoka – tai rodiklis socialinės apsaugos išmokoms apibrėžti ir apskaičiuoti, kurio dydį teisės aktų nustatyta tvarka tvirtina Lietuvos Respublikos Vyriausybė.

            8. Valstybės remiamos pajamos šeimai (vienam gyvenančiam asmeniui) (toliau – VRP)– valstybės remiamų pajamų dydis, padaugintas iš šeimos narių skaičiaus. 
II. VIENKARTINIŲ PAŠALPŲ DYDŽIAI IR SKYRIMO ATVEJAI
 9. Vienkartinės pašalpos asmenims ir šeimoms, įvertinus turimą turtą, buities sąlygas ir kitas turinčias reikšmės aplinkybes, gali būti skiriamos šiais atvejais: 

9.1. nukentėjus nuo gaisro ar stichinės nelaimės, atsižvelgiant į sudegusio ar sugadinto turto vertę ir pateikus atitinkamų įstaigų pažymas ar nuostolių įvertinimo aktą:

9.1.1. sudegus baldams ir namų apyvokos daiktams – iki 4 bazinės socialinės išmokos dydžių, jei šeimos (vieno gyvenančio asmens) pajamos neviršija 3 valstybės remiamų pajamų ( toliau – VRP) dydžio vienam asmeniui per mėnesį;

9.1.2. sudegus ūkiniam pastatui ir jame esančiam turtui – iki 10 bazinės socialinės išmokos dydžių, jei šeimos (vieno gyvenančio asmens) pajamos neviršija 3 VRP dydžio vienam asmeniui per mėnesį;

9.1.3. sudegus gyvenamajam būstui  – iki 30 bazinės socialinės išmokos dydžių, jei šeimos (vieno gyvenančio asmens) pajamos neviršija 3 VRP dydžio vienam asmeniui per mėnesį;

9.2. ligos ar traumos atveju, atsižvelgiant į medicinines pažymas:

9.2.1. po operacijos, traumos (atsižvelgiant į sudėtingumą) – iki 4 bazinės socialinės išmokos dydžių, jei šeimos  pajamos neviršija 2 VRP dydžio vienam asmeniui per mėnesį, vieno gyvenančio asmens – 2,5 VRP dydžio per mėnesį.

9.2. 2. onkologiniams ligoniams, kuriems per praėjusius 6 mėnesius  buvo taikytas spindulinis ar cheminis gydymas – iki 4 bazinės socialinės išmokos dydžių, jei šeimos  pajamos neviršija 2 VRP dydžio vienam asmeniui per mėnesį, vieno gyvenančio asmens – 2,5 VRP dydžio per mėnesį.

9.3. sugrįžusiems iš įkalinimo įstaigų – iki 1 bazinės socialinės išmokos dydžio;
9.4. kitais nenumatytais atvejais, esant sunkiai materialinei padėčiai – iki 2 bazinės socialinės išmokos dydžių, jei šeimos pajamos neviršija 1,5 VRP dydžio vienam asmeniui per mėnesį, vieno gyvenančio asmens – 2  VRP dydžio per mėnesį.

10. Vienkartinės pašalpos neskiriamos asmenims, išlaikomiems iš valstybės ar Savivaldybės biudžeto lėšų. 
11. Asmenims ar šeimoms, turintiems daugiau nei vieną gyvenamosios paskirties būstą, vienkartinė pašalpa neskiriama.


12. Vienkartinė pašalpa skiriama ne dažniau nei vieną kartą per kalendorinius metus. Pakartotinai pašalpa skiriama  tik 9.1 punkte nurodytais atvejais.


III. KREIPIMASIS DĖL VIENKARTINĖS PAŠALPOS
13. Asmenys dėl vienkartinės pašalpos gavimo turi kreiptis per 3 mėnesius nuo priežasties, dėl kurios kreipiasi,  atsiradimo  į Kretingos  rajono savivaldybės administracijos Socialinės paramos skyrių (toliau – Socialinės paramos skyrius) ar Kretingos rajono savivaldybės administracijos seniūnijas (toliau – seniūnijos) pagal gyvenamąją vietą. Kreipiantis dėl vienkartinės pašalpos, pateikiama:


13.1. prašymas;

13.1. asmens tapatybės dokumentas;

13.2. pensininko ar neįgaliojo pažymėjimas;

13.3. ištuokos ar mirties liudijimas;

13.4. pažyma apie šeimos narių pajamas per praėjusius 3 mėnesius;

13.5.  ligos ar operacijos atveju – medicininė pažyma;

13.6. gaisro atveju – pažyma iš Priešgaisrinės gelbėjimo tarnybos;

13.7. nelaimės atveju – pažyma apie nelaimingą atsitikimą;

13.8. pažyma apie gaunamus alimentus arba teismo sprendimu patvirtinta sutartis dėl vaiko

išlaikymo;


13.9. kiti reikiami dokumentai kiekvienu konkrečiu atveju.


14.  Sugrįžusieji iš įkalinimo įstaigų, dėl vienkartinės pašalpos gavimo kreipiasi per 5 darbo dienas nuo paleidimo ir pateikia:

14.1. prašymą;

14.2. pažymėjimą apie paleidimą iš įkalinimo įstaigos.

IV. PAŠALPŲ SKYRIMAS IR IŠMOKĖJIMAS
15. Socialinės paramos  skyriaus, seniūnijų socialinės paramos specialistai patikrina ir įvertina šeimos (vieno gyvenančio asmens) gyvenimo sąlygas ir surašo buities tyrimo aktą.

16. Seniūnijų socialinės paramos specialistai ne vėliau kaip likus 5 dienoms iki Kretingos rajono

savivaldybės administracijos Paramos teikimo komisijos (toliau – Paramos teikimo komisija) posėdžio privalo pateikti Socialinės paramos skyriui vienkartinės pašalpos prašančiojo prašymą su reikiamais dokumentais.

           17. Skiriant vienkartinę pašalpą,  į šeimos pajamas įskaitomos  visų šeimos narių visos gaunamos pajamos.

18.Paramos teikimo komisija, išnagrinėjusi prašymus, teikia pasiūlymus administracijos direktoriui dėl vienkartinės pašalpos skyrimo.

19. Administracijos direktoriaus sprendimas dėl vienkartinių pašalpų skyrimo įforminamas Kretingos rajono savivaldybės administracijos direktoriaus įsakymu.


20. Sugrįžusiems iš įkalinimo įstaigų vienkartinė pašalpa skiriama Socialinės paramos skyriaus vedėjo įsakymu. 
21. Paramos teikimo komisijai priėmus sprendimą neskirti vienkartinės paramos, pareiškėjui per 5

darbo dienas išsiunčiamas (įteikiamas) atsakymas.
22. Atsakingas Socialinės paramos skyriaus specialistas per tris darbo dienas nuo įsakymo pasirašymo dienos suveda vienkartinių pašalpų gavėjų duomenis ir paskirtų vienkartinių pašalpų dydžius į kompiuterinę programą „Parama“ ir atspausdina vienkartinių pašalpų mokėjimo žiniaraštį, kurį pateikia Socialinės paramos skyriaus vyriausiajam buhalteriui.

23. Vienkartinės pašalpos išmokamos per seniūnijų kasas, pervedamos į gavėjo asmeninę sąskaitą banke ar išmokamos pagal čekį per 10 dienų nuo vienkartinių pašalpų mokėjimo žiniaraščių gavimo dienos.

V. ATSAKOMYBĖ

24. Asmuo (šeima) atsako už pateiktos informacijos apie šeimos narius, gaunamas pajamas, turimą turtą ir pateiktų duomenų teisingumą.

25.Socialinės paramos skyriaus specialistai ir seniūnijų socialinės paramos specialistai atsako už  pateiktą informaciją. 
VI. BAIGIAMOSIOS NUOSTATOS

26. Asmuo (šeima), pageidaujantis (-i) gauti vienkartinę paramą, privalo sudaryti sąlygas darbuotojui tikrinti gyvenimo sąlygas, pateikti informaciją apie turimą turtą ir užimtumą.

27. Du kartus be pateisinamos priežasties neradus pareiškėjo namuose, prašymas neteikiamas

nagrinėti Paramos teikimo komisijai.

28. Jeigu šeimai ir vienam gyvenančiam asmeniui skirti piniginę vienkartinę pašalpą atsisakoma ar

pareiškėjas nesutinka su paskirtos pašalpos dydžiu, sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

_____________________________________
